text: [{"text_idx": "#000002", "text": "Seinastu dagarnar hava tri\u0301ggir mans bu\u0301leikast i\u0301 Tindho\u0301lmi, og veri\u00f0 uppi a\u0301 \u00f8llum teimum fimm tindunum."}, {"text_idx": "#000005", "text": "To\u0301rik hev\u00f0i spurt meg um at klintra og eg seg\u00f0i ja beinanveg. Eg havi sett m\u00e6r fyri at bru\u0301ka eitt a\u0301r at seta focus a\u0301 ADHD og hetta var ein go\u0301\u00f0ur ha\u0301ttur at fa\u0301a uppmerksemi. Vit tri\u0301ggir To\u0301rik, Gaui og eg hava allir sta\u00f0fest ADHD. Ta\u00f0 er ikki fyrstufer\u00f0 at allir tindarnir eru klintra\u00f0ir, To\u0301rik er royndur klintrari, so eg var i\u0301 tryggum hondum. Gaui var vi\u00f0 fyri at gera film um tu\u0301rin."}, {"text_idx": "#000006", "text": "Vi\u00f0 veglei\u00f0ing fra\u0301 J\u00f8rgini fo\u0301ru vit til gongu, ta\u00f0 var tungt at koma uppundir Bogna, men sera l\u00e6tt at koma uppa\u0301 hann. Gaui var eftir a\u0301 sl\u00f8ttum, hann helt at best var at filma vi\u00f0 flu\u0301gvandi kamera."}, {"text_idx": "#000007", "text": "Ta\u00f0 var r\u00e6\u00f0andi at klintra uppa\u0301 Brei\u00f0a, hann skuldi heldur iti\u00f0 smali, To\u0301rik gekk eftir kambinum yvir til tindin og eg tryggja\u00f0i hann. Ta\u0301 hann var uppi a\u0301, fo\u0301r eg grulvandi aftana\u0301."}, {"text_idx": "#000009", "text": "Arnatindur var ringastu at klu\u0301gva. To\u0301rik f\u00f8rdi, ringt var at fa\u0301a fast ti\u0301 mesta er gras og ikki gro\u0301t at bor\u00f0a kongarnar i\u0301. Hann sto\u0301\u00f0 lastur eina go\u0301\u00f0a l\u00f8tu, ti\u0301 at taskan vi\u00f0 bor\u00f0i maskinu og kongum bleiv f\u00f8st, ta\u00f0 bar illa til at klintra ni\u00f0ur, ti\u0301 hann sto\u0301\u00f0 illa og var v\u00e6l omanfyri ovasta festi, so um hann datt, var falli\u00f0 dupult av avstandinum fra\u0301 festinum, umlei\u00f0 fy\u0301ra metrar. Aftana\u0301 no\u0301gv strev fann hann ein ma\u0301ta at fa\u0301a posan vi\u00f0 ambo\u00f0unum leysa, og fekk tryggja seg. So klintra\u00f0i eg upp til hansara at tryggja hann har. Hetta var fyri at minka um mo\u0301tst\u00f8\u00f0una a\u0301 li\u0301nuni. Ta\u00f0 gekk v\u00e6l aftana\u0301 ta\u00f0."}, {"text_idx": "#000010", "text": "Eg fleyg vi\u00f0 dronu ta\u0301 vit fo\u0301ru uppa\u0301 Li\u0301tla. Ta\u00f0 ber ikki til at sty\u0301ra og klu\u0301gva i\u0301 senn, so eg setti hana a\u0301 sja\u0301lvssty\u0301riara, eingir f\u00f8larar eru a\u0301 si\u0301\u00f0uni, og eg sa\u0301 ov seint at hon, eftir si\u0301\u00f0uni var a\u0301 veg inn i\u0301 Brei\u00f0a. L\u00f8gi\u00f0, men dronan lendi beint i\u0301 einum rei\u00f0ri, til sto\u0301ra frustratio\u0301n hja\u0301 havhestinum."}, {"text_idx": "#000011", "text": "Komnir uppa\u0301, var mj\u00f8rki og klokkan var no\u0301gv, so vit avgj\u00f8rdu at taka seinasta tind dagin eftir, ta\u0301 var go\u0301\u00f0ve\u00f0ur v\u00e6ntandi. Vit funnu dronuna i\u0301 rei\u00f0rinum, har var ikki ein sk\u00f8va komin a\u0301."}, {"text_idx": "#000013", "text": "Ho\u0301smorgunin skein so\u0301lin, og vit go\u0301vu okkum go\u0301\u00f0a ti\u0301\u00f0. To\u0301rik hev\u00f0i ta\u00f0 go\u0301\u00f0a hugskot dagin fyri at lata li\u0301nuna liggja, so ta\u00f0 var no\u0301gv l\u00e6ttari at ganga. Li\u0301nan la\u0301 oman eftir brekkuni, so ta\u00f0 var akkura\u0301t sum a\u0301 Mount Everest har li\u0301nur liggja kla\u0301rar."}, {"text_idx": "#000014", "text": "Ta\u00f0 gekk sera v\u00e6l, burturs\u00e6\u00f0 fra\u0301 at posin vi\u00f0 flagginum fo\u0301r a\u0301 rull. Vit vistu ikki fyri vist um Ytsti ella Arni vo\u0301ru h\u00e6gst, so vit skuldu eisini flagga a\u0301 Ytsta. Ta\u00f0 bleiv so av ongum."}, {"text_idx": "#000015", "text": "I\u0301 fagrasta ve\u00f0ri\u00f0 sto\u0301\u00f0u vit a\u0301 seinasta tindi og gleddust. Ta\u00f0 var eitt gott upplivilsi at klintra Tindho\u0301lm, og sera l\u00e6ruri\u0301kt at vera saman vi\u00f0 To\u0301riki og i\u0301slendaranum."}, {"text_idx": "#000017", "text": "Ta\u00f0 er helst ikki ofta at ein oyggj (holmur) er full av ADHDarum."}]